Diari Oficial de la Generalitat Valenciana


Sumari del DOGV 182, del 30-07-1984 (1984/900608)

Ordre de 12 de juliol de 1984, de la Conselleria de Sanitat, Treball i Seguretat Social, sobre autorització i inscripció sanitàries d'abastiments d'aigua potable de consum públic.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1984/07/12/(1)/dof/vci/html**

### Dades del document

Número de DOGV
:   182

Data del DOGV
:   30-07-1984

Secció del DOGV
:   I. DISPOSICIONS GENERALS

Número del document
:   1984/900608


Data del document
:   12-07-1984

Organisme emissor


Tipus de document
:   Ordre

Anàlisi jurídica

 Descriptors 

:   * aigua potable
    * control sanitari
    * política sanitària
    * empresa de transport
    * formalitat administrativa
    * autorització de transport
    * registre de documents
    * subministrament d'aigua
    * legislació

Ordre de 12 de juliol de 1984, de la Conselleria de Sanitat, Treball i Seguretat Social, sobre autorització i inscripció sanitàries d'abastiments d'aigua potable de consum públic.  
El Decret 27/84, de 21 de març, del Consell de la Generalitat Valenciana, en l'article primer establí l'obligatorietat d'inscripció en el Registre General Sanitari d'Aliments, per a totes les empreses proveïdores i/o distribuïdores d'aigües potables de consum públic que desplegaren l'activitat dins l'àmbit geogràfic de la Comunitat Valenciana.   
D'acord amb l'article tercer del Decret esmentat, correspon en aquesta Conselleria la competència per a atorgar les autoritzacions necessàries per accedir a la inscripció esmentada, segons les normes de tramitació que establesca.   
Per tal de regular la via procedimental d'aplicació, i fent ús de la facultat concedida en la Disposició Final Segona del Decret esmentat,   
ORDENE:   
Article primer  
Les empreses afectades pel Decret 27/84, de 21 de març, hauran de procedir a la inscripció en el Registre General Sanitari d'Aliments, per a la qual cosa sol·licitaran l'autorització oportuna de la Conselleria de Sanitat, Seguretat Social i Treball.   
Article segon  
Les sol·licituds d'autorització aniran dirigides a l'Il·lm. Sr. Director General de Salut, de la Conselleria de Sanitat, Seguretat Social i Treball, i hauran d'anar acompanyades, com a mínim, de la documentació següent:   
a) Inscripció en el registre industrial de l'empresa subministradora.   
b) Projecte tècnic descriptiu dels diversos equipaments que conformen l'abastament (captacions, tractaments, xarxa distribuïdora, instal·lacions de control, laboratoris, etc.). En aquells casos que no es dispose de laboratori propi i estiguen contractats els serveis amb laboratori competent, se n'indicaran les dades d'identificació.   
El projecte anirà subscrit i avalat per tècnic responsable que garantesca l'adequació de les instal·lacions a les exigències que s'inclouen en la Reglamentació Tècnico-Sanitària per a l'abastiment i el control de qualitat de les aigües potables de consum públic (Reial Decret núm. 1423/82, de 18 de juny).   
c) Resultats de "l'anàlisi completa", segons la configuració donada pel Reial Decret 1423/82, de 18 de juny, efectuats per laboratori competent.   
d) Certificat mèdic d'aptitud sanitària del personal empleat a les plantes de tractament.   
e) Dades del facultatiu col·legiat sanitari municipal responsable del control de les aigües, amb menció expressa detallada dels mitjans tècnics de què disposa.   
Article tercer  
Per obtenir les anotacions a què fa referència el paràgraf tercer de l'article primer del Decret 27/84, de 21 de març, les empreses hauran de sol·licitar l'autorització corresponent, la tramitació de la qual tindrà les mateixes condicions i formalitats que contempla l'article 2 d'aquesta Ordre, si bé la documentació serà completada amb la referència de la inscripció respectiva o, si s'escau, anotació atorgada al sistema primitiu.   
No es tramitaran expedients d'ampliació o modificació de sistemes d'abastaments, que estiguen autoritzats i inscrits prèviament.   
Article quart  
La Direcció General de Salut dictarà les resolucions que en cada cos corresponguen, dins del termini màxim de tres mesos. tret que verifique inspeccions, preses de mostres, anàlisis o estudis addicionals als aportats per les empreses, aconsellables en interés de la salut pública o de la millor exactitud del Registre, que exigesquen una durada major.   
DISPOSICIONS FINALS  
Primera  
Aquesta Ordre entrarà en vigor l'endemà de la publicació en el Diari Oficial de la Generalitat! Valenciana.   
Segona  
La Direcció General de Salut queda facultada per a resoldre totes les qüestions que paguen plantejar-se en l'aplicació del que disposa aquesta Ordre.   
DISPOSICIONS TRANSITORIES  
Aquelles empreses que es troben en funcionament en la data d'entrada en vigor del Decret 27/84, de 27 de març, disposaran d'un any, comptat des de la publicació d'aquesta Ordre, per formalitzar la sol·licitud d'inscripció que aquesta hi regula, a fi que durant el termini esmentat puguen adequar les instal·lacions als requisits tècnics i els equipaments prescrits en els Capítols IV i VI del RD 1423/82, de 18 de juny, pel qual s'aprova la Reglamentació Tècnico-Sanitària d'Abastaments d'aigües potables. Transcorregut el termini transitori concedit, aquelles empreses proveïdores i/o distribuïdores que no disposen de número de registre o encara no estiguen en tràmit per a l'obtenció, seran considerades clandestines.   
El Conseller de Sanitat, Seguretat Social i Treball,  
MIQUEL MILLANA I SANSATURIO


Còpia Permalink ELI